
Narva Linna Sotsiaalabiameti direktori 
teenistusest vabastamine


1.  Asjaolud ja menetluse käik
Narva linna valimiskomisjonile laekus  26.10.2017 Narva Linna Sotsiaalabiameti direktori  Galina Vologdina  taotlus, milles ta teavitab oma soovist, seoses enda valimisega Narva Linnavolikogu liikmeks, osaleda kohaliku omavalitsuse üksuse volikogu töös.  

2.  Õiguslikud alused
Avaliku teenistuse seaduse  § 89 lõike 5 alusel tuleb ametnik teenistusest vabastada kohaliku omavalitsuse üksuse volikogu liikmeks valimise korral, linna valimiskomisjoni  teavitamise päevast sooviga osaleda kohaliku omavalitsuse üksuse volikogu töös. 
Vastavalt avaliku teenistuse seaduse  § 43 lõikele  1, töölepingu seaduse §-le  68 lõikele 6 ning  §-le 71 on tööandja kohustatud hüvitama töötajale kasutamata jäänud aegumata põhipuhkuse rahas.
 
3. Otsus
3.1  Vabastada teenistusest 26.10.2017 Narva Linna Sotsiaalabiameti direktor  Galina Vologdina.
3.2  Maksta G.Vologdinale ühekordset hüvitist nelja kuu põhipalga ulatuses.
3.2  Hüvitada  Galina Vologdinale  kasutamata jäänud  aegumata põhipuhkus 9 kalendripäeva eest. 

4. Rakenduslikud sätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.
4.2 Korraldus jõustub seadusega sätestatud korras.

